text: Smugkroer afsløret i Aabenraa
  19 juni 2013 kl. 12.55
  Skat har i samarbejde med politiet og kommunen afsløret to smugkroer i Aabenraa efter tip fra borgere.
  I den ene smugkroen blev gæsterne sendt hjem under aktionen, hvorefter værten erkendte, at han solgte øl og vand. Han havde også mindreårige kunder. Varerne hentede han i Tyskland.
  I en anden smugkro var værten netop kommet hjem fra Tyskland med øl og spiritus, så traileren stod fyldt i indkørslen. Værten forklarede at han havde hentet drikkevarerne hjem til en familiefest.
  Senere indrømmede han, at han et par gange om ugen gennem flere år hentede øl, vand og spiritus i Tyskland.
  Forsyningerne blev solgt videre til kunder i nabolaget.
  Skat beslaglagde kasser med øl og 10 flasker spiritus på stedet.
  De to smugkroværter får nu bøder på henholdsvis 10.000 og 15.000 kroner.
  